# Циљ развоја

Циљ овог захтева је да се на јасан и детаљан начин представи опис нашег информационог система. Дакле, садржаће логичку спецификацију, односно начин на који систем ради сада, и како, након развоја и побољшања, будући систем треба изгледати и радити. Та логичка спецификација оставља простор за дискусију о томе на који начин би систем могао да се развија, наравно у складу са самом његовом структуром и циљевима које наше предузеће очекује. Циљ је и развој сајта и апликације како би дошло до веће усмерености ка кориснику.

# Обим система

Обим нашег система се своди на штампање гардеробе, у највећој мери по наруџбини. У том погледу, постоје 3 нивоа у самом процесу рада.

**Први** је свакако припрема за штампу. Наша штампарија у свом склопу садржи и студио опремљен за графички дизајн и примпрему за штампу. Овде се стварају графичка решења по жењи и потреби клијената. Клијентима предлажемо идејно решење и материјал на ком ће се штампати. У програму дизајнирамо завршну обраду за потребни производ како би се имао увид у коначни изглед пре финалне штампе.. У овом нивоу се врши и контрола техничке исправности фајлова.

**Други** ниво рада се састоји од самог штампања. Погон штампе опремљен је savremenim [DTG printer](https://www.beojet.rs/direktna-stampa-na-tekstilu/direktna-stampa-na-tekstilu-printer-stampac-prodaja/)-има, када је у питању штампање гардеробе, који наноси боју директно на материјал, након чега боја мора да се стабилизује под високом температуром. Ови принтери користе  [SAI Photoprint 12 RIP](https://www.thinksai.com/en-eu/) softwer који се сматра једним од најсавременијих за ове потребе. Све машине раде у две смене што омогућава брзу реализацију и велики капацитет штампе.

**Трећи** ниво се своди на графичку дораду производа. Овде мајице, дуксеви, качкети, шорцеви и други производи добијају своју финалну форму. Поред квалитетне штампе, графичка дорада је подједнако важан технолошки процес. Само прецизна и педантна дорада обезбедиће квалитетан финални производ. Наш погон графичке дораде је опремљен свим потребним машинама и опремом за финални процес продукције штампаног материјала. У овом процесу вршимо следеће операције: сечење папира, савијање, бушење, пластификацију (мат, сјајном, велвет, anti-scratch и линен фолијом), парцијално УВ лакирање, фолиотисак (у више боја), блиндрук, суви жиг, штанцовање, лепљење, формирање, фарбање, шивење, везивање, постављање ластиша, перфорација, рицовање, бројање, паковање, вакумирање и све друге неопходне радње.

Упаковани производи се отпремају на адресу поручиоца. За брзу и ефикасну испоруку свакодневно користимо три доставна возила. По потреби, испоручујемо материјал на више адреса по дистрибутвној листи путем поште или курирске службе. За иностране клијенте организујемо шпедицију и испоруку материјала у иностранство.

# Приказ производа