

Студијски програм: Информатика

Предмет: Пројектовање информационих система

ИНФОРМАЦИОНИ СИСТЕМ ШТАМПАРИЈЕ

- ПРЕДЛОГ РЕШЕЊА -

|  |  |
| --- | --- |
| Предметни наставник: | Студенти: |
| Саша Стаменовић | Алекса Вукић, 018/2021 |
|  | Михаило Стојиљковић, 016/2021 |
|  | Лазар Стефановић, 008/2021 |

Крагујевац 2022.

# Садржај

[Садржај 2](#_Toc120971581)

[1 Увод 3](#_Toc120971582)

[1.1 Циљ развоја 3](#_Toc120971583)

[1.2 Обим система 3](#_Toc120971584)

[1.3 Ограничења 5](#_Toc120971585)

[2. Референце 6](#_Toc120971586)

[2.1 Технолошки процеси и правила заштите 7](#_Toc120971587)

## 1 Увод

Са порастом броја штампарија које раде са текстилом широм земље због све већег броја индивидуалних креатора јавља се потреба да се на што бољи начин направи организовани систем који би тачно одредио неке од виталних информација које се користе у индустрији, као што су доступност боје, исправност машина, као и наравно менаџмент запослених-

### 1.1 Циљ развоја

Циљ овог захтева је да се на јасан и детаљан начин представи опис нашег информационог система. Дакле, садржаће логичку спецификацију, односно начин на који систем штампарије ради као и наравно да се достави јасно објашњење сваког процеса , његове сврхе и складишта података који окружују процесе и помажу да систем ради исправно и безбедно.

### 1.2 Обим система

Обим нашег система се своди на штампање гардеробе, у највећој мери по наруџбини. У том погледу, постоје 3 процеса у самом процесу рада.

##### 1.2.1 Први процес

Први је свакако припрема за штампу. Наша штампарија у свом склопу садржи и студио опремљен за графички дизајн и припрему за штампу. Овде се стварају графичка решења по жељи и потреби клијената. Клијентима предлажемо идејно решење и материјал на ком ће се штампати. У програму (Adobe Illustrator, Adobe PhotoShop)дизајнирамо завршну обраду за потребни производ како би се имао увид у коначни изглед пре финалне штампе.. У овом процесу се врши и контрола техничке исправности фајлова.

##### 1.2.2 Други процес

Други процес рада се састоји од самог штампања. Погон штампе опремљен је сито-штампачима, сито-штампа је иако застарео метод штампе и дан данас најбољи за израду дизајна на текстилу јер даје најбоље резултате са најмањом почетном ценом машина, сам процес штампе на текстилу је тренутно тешко аутоматизовати и најмање један опсег производње мора имати људску супервизију како би се осигурали у квалитет. Све машине раде у две смене што омогућава брзу реализацију и велики капацитет штампе, клишеи за штампаче се праве по нашим дизајнима и користе више пута пре него што се прање или наручивање нових мора извршити.

##### 1.2.3 Трећи процес

Трећи процес се своди на астетичку дораду производа. Овде мајице, дуксеви, качкети, шорцеви и други производи добијају своју финалну форму. Поред квалитетне штампе, графичка дорада је подједнако важан технолошки процес. Само прецизна и педантна дорада обезбедиће квалитетан финални производ. Наш погон графичке дораде је опремљен свим потребним машинама и опремом за финални процес продукције штампаног материјала. У овом процесу вршимо следеће операције: сечење паковања, савијање, пластификацију (мат, сјајном, велвет, anti-scratch и линен фолијом), парцијално УВ лакирање, фолиотисак (у више боја), блиндрук, суви жиг, штанцовање, лепљење, формирање, шивење, везивање, постављање ластиша, рицовање, бројање, паковање, вакумирање и све друге неопходне радње.

Упаковани производи се отпремају на адресу поручиоца. За брзу и ефикасну испоруку свакодневно користимо три доставна возила. По потреби, испоручујемо материјал на више адреса по дистрибутивној листи путем поште или курирске службе. За иностране клијенте организујемо шпедицију и испоруку материјала у иностранство.

### 1.3 Ограничења

Ограничења представљају нефункционални део захтева. То могу бити ограничења у материјалима производа, ограничења испоруке производа, ограничења квантитета производње...

Ограничење материјала се односи на врсти материјала на којој се штампа. Пошто се штампарија определила за штампање гардеробе, односно одевних ствари (штампа дуксева, мајица, тренерки, патика, чарапа, качкета...) штампарија мора имати у понуди за корисника (купца) само оне материјале са којим раде (нпр текстил, памук, кожа). Овако нешто је неопходно да не би корисник поручио нешто што штампарија не може испунити.

Ограничење испоруке производа се односи на то да ли ће штампарија радити само за домаће тржиште или ће се продаја и испорука вршити и за иностранство. Конкретно ова штампарија врши продају и извоз само за државе Балкана. Пошто у том опсегу продаје има држава које су чланице ЕУ (Европске Уније) штампарија мора испунити неке услове као што су европски стандарди, сертификати, захтеви квалитета, паковања...

Ограничење квантитета производње зависи од броја радника, броја потребних машина за рад и количине материјала за рад. На основу ових података штампарија може или да прихвати захтев купца и одради тај захтев у договореном временском периоду или може да одбије (тј. не прихвати) захтев купца.

## 2. Референце

Штампарија мора имати одређене прописе и стандарде, па се због тога врши детаљна контрола набавног материјала.

Материјал не сме да садржи поједине забрањене супстанце које могу да изазову одређене здравствене проблеме. Потом уколико се установи да су сви материјали (односно супстанце) дозвољени онда мора постојати испис коришћених супстанци за стварање једног производа због могућности разних алергија код људи на одређене супстанце. Листа забрањених или потенцијално опасних супстанци се константно мења како наука напредује и из тог разлога бизнис мора да буде свесан и могућих замена у процесу како би смањио ризик да читав бизнис буде привремено угашен док се нађе погодна замена, што може да значи велики монетарни губитак због продуженог времена у којем бизнис не генерише приход.

И на крају провера квалитета не само набавних производа него и произведених такође како би се осигурали да корисници не добију неисправан ( у овом случају поцепан, погрешно обојен . . .) производ што би негативно утицало на бренд.

Овај процес је важан због увоза тј. извоза артикала због различитих законских обавеза у државама.

Наравно, штампарија ће имати и већ уговорене послове на дужи период са неким другим одређеним фирмама тј. маркама који кроз сарадњу нама референтно дају на популарности и помажу нам да и оригинални дизајни нашег бренда буду препознати

Такође те фирме са којим имамо уговорене послове могу додатно наплатити да на нашем сајту имамо рекламе за њихов бренд. Веб апликација ће читати и колачиће (eng. cookies) који ће имати приступ информацијама из корисниковог претраживача уколико корисник то дозволи. На тај начин ће кориснику излетети реклама за бренд који има највише шансе да га интересује у датом тренутку. Док рекламе могу да смање погодност употребе корисника, све док локација, величина и учесталост нису претеране можемо појачати добит без смањивања броја корисника који придолазе и остају на страници.

### 2.1 Технолошки процеси и правила заштите

⚖ Закон о заштити од пожара на радном месту:

["Службени гласник РС", бр. 111/2009, 20/2015, 87/2018, 87/2018 (други закони) На основу члана 112. став 1. тачка 2. Устава Републике Србије](https://docplayer.rs/148422630-%D1%81%D0%BB%D1%83%D0%B6%D0%B1%D0%B5%D0%BD%D0%B8-%D0%B3%D0%BB%D0%B0%D1%81%D0%BD%D0%B8%D0%BA-%D1%80%D1%81-%D0%B1%D1%80-111-2009-20-2015-87-2018-87-2018-%D0%B4%D1%80%D1%83%D0%B3%D0%B8-%D0%B7%D0%B0%D0%BA%D0%BE%D0%BD%D0%B8-%D0%BD%D0%B0-%D0%BE%D1%81%D0%BD%D0%BE%D0%B2%D1%83-%D1%87%D0%BB%D0%B0%D0%BD%D0%B0-112-%D1%81%D1%82%D0%B0%D0%B2-1-%D1%82%D0%B0%D1%87%D0%BA%D0%B0-2-%D1%83%D1%81%D1%82%D0%B0%D0%B2%D0%B0-%D1%80%D0%B5%D0%BF%D1%83%D0%B1%D0%BB%D0%B8%D0%BA%D0%B5-%D1%81%D1%80%D0%B1%D0%B8%D1%98%D0%B5-%D0%B4%D0%BE%D0%BD%D0%BE%D1%81%D0%B8%D0%BC-%D1%83.html)

⚖ Закон о заштити од опасних хемикалија на радном месту:

[("Службени гласник РС", бр. 36/2009, 88/2010, 92/2011, 93/2012 и 25/2015)](https://www.paragraf.rs/propisi/zakon_o_hemikalijama.html)

⚖ Закон о заштити од алергена у дистрибуцији:

[("Службени гласник РС", бр. 19/2017, 16/2018, 17/2020, 118/2020, 17/2022, 23/2022 и 30/2022)](https://www.paragraf.rs/propisi/pravilnik-o-deklarisanju-oznacavanju-i-reklamiranju-hrane.html)

⚖ Правилник о садржају и начину издавања обрасца извештаја о повреди на раду и професионалном обољењу

[("Службени гласник РС", бр. 72/2006, 84/2006 - испр., 4/2016, 106/2018 и 14/2019)](https://www.paragraf.rs/propisi/pravilnik_o_sadrzaju_i_nacinu_izdavanja_obrasca_izvestaja_o_povredi_na_radu_i_profesionalnom_oboljenju.html)